ቅምሻ የ3 ደቂቃ ንባብ ሁሉንም ማስደሰት አትችልም የሰዎችን ሁሉ ውዴታ ማግኘት የማይደረስበት ድካም ነው የዐረቦች አባባል ሌሊቱ ተራውን ለቀኑ አስረክቦ ከአድማሱ ራሱን ሲያሸሽ አዛውንቱ ወደ ልጃቸው መኝታ ክፍል አቀኑ ዛሬ እርሳቸው ለመጨረሻ ልጃቸው ትልቅ ትምህርት የሚሰጡበት ቀን ነው ረዥሙ እድሜያቸው ያስተማራቸውን በሰፊው የሕይወት ተሞክሯቸው ያካበቱትን ልምድ ለማካፈል ወስነዋል ትንሹ ልጃቸው ከጎናቸው መጥቶ ቁጭ አለ ልጄ አሉት ርህራሄ እዝነት በተቀላቀለበት ቃና ዛሬ ከእኔ ጋር አብረን አንዲትን መንደር ጎብኝተን እንመለሳለን ስለዚህ ለጉዞ የሚሆነንን ስንቅና መጓጓዣ አዘጋጅ አሉት ልጁም በፍጥነት ከቤት በመውጣት አንድ አህያና ለጉዞ የሚያስፈልጋቸውን ስንቅ አዘጋጀ አዛውንቱ አባትና ትንሹ ልጅ ከመንደራቸው ወጥተው አህያቸውን እየነዱ ጉዞ ጀመሩ አባትም አንተ እንዳይደክምህ አህያዋ ላይ ውጣ እኔ በእግሬ እጓዛለሁ አሉት ልጁም አህያዋ ላይ ወጣ ትንሽ እንደተጓዙ በአንዲት ትንሽየ መንደር ጥግ አለፉ የመንደሩ ነዋሪዎች እየተጠቋቆመባቸው ምን አይነት ዘመን ላይ ደረስን እንዴት አዛውንት አባት በእግር እየሄዱ ይህ ሮጦ ያልጠገበ ልጅ አህያ ይጋልባል ሲሉ ሰሟቸው መንደሯንም ትተው እንደወጡ ልጄ ሰማኋቸው እንዴ እንዲህ ከሚያነውሩን አንተ በእግርህ ብትሄድ ይሻላል አሉና እርሳቸው አህያዋ ላይ ሆነው ልጃቸው ከፊት በእግሩ እየመራ ጉዟቸውን ቀጠሉ ከጥቂት ጊዜ በኋላ በሌላ መንደር ውስጥ አለፉ በርካታ ሰዎች ዛፍ ስር ተቀምጠው ሲጨዋወቱ አገኟቸው ትንሽ አልፈዋቸው እንደሄዱ የመንደሯ ነዋሪዎች ምን አይነት ጉድ ነው እንዴት ይሄ አንድ ፍሬ ልጅ በእግሩ እየተጓዘ አባቱ አህያ ይጋልባሉ ምናለ ለዚህ ትንሽ ልጅ ቢያዝኑለት ሲሉ ሰማቸው አዛውንቱ አባትም ወደ ልጃቸው በመዞር ልጅ ያሉትን ሰማኋቸው እንዴ ስለዚህ አንተ በእግርህ እየሄድክ እኔ ብቻየን አህያዋን መጋለብ የለብኝም አሉና ልጃቸውን አብረው አህያዋ ላይ አስቀመጡት የአባት ወግ እያወጉት ጉዟቸውን ቀጠሉ ከጥቂት ጊዜ በኋላ በሌላ ትንሽ መንደር ውስጥ አለፉ የመንደሯ ነዋሪዎች ከአንድ ትልቅ ዋርካ ስር ሆነው ይጨዋወታሉ ወሬያቸው ደርቷል አዛውንቱ አባት ሰላምታ ሰጥቷቸው አለፉ የመንደሯ ነዋሪዎች በአግራሞት አፍጥጠው ተመለከቷቸው ትንሽ እልፍ እንዳሉም እንዲህ ሲሉ ሰሟቸው ምን አይነት ዘምን ላይ ደረስን እንዴት ለዚህች እንስሳ አያዝኑም በዚህ ሀሩር ፀሐይ ለሁለት እንዴት ይጋልቧታል መንደሯን ለቀው እንደወጡም አባት ወደ ልጃቸው በመዞር ልጄ ሰዎች ያሉትን ሰማኋቸው እንዴ ስለዚህ ሁለታችንም በእግር ብንሄድ ነው የሚሻለን ብለው አባትና ልጅ በእግራቸው ማዝገም ጀመሩ ትንሽ እንደተጓዙም በሌላ መንደር ውስጥ አለፉ ከአንድ ትልቅ የቴምር ዛፍ ስር ተሰብስበው የነበሩ የመንደሯ ነዋሪዎች በአግራሞት ተመለከቷቸው እንዴት ያሉ ሞኞች ናቸው እንዴት በዚህ ፀሐይ በእግራቸው ይጓዛሉ የአህያ ጥቅም ታዲያ ለዚህ ሰዓት ካልሆነ ለመቼ ነው ሲሉ አባትና ልጅ ሰሟቸው ትንሽ ከተጓዙ በኋላ አዛውንቱ አባት ልጃቸውን ይዘው ከአንዲት የቴምር ዛፍ ስር ዕረፍት ወሰዱ ለልጃቸው እንዲህ አሉት ልጄ ሆይ ሰዎችን ሁሉ ማስደሰት አትችልም ስለዚህ በሕይወት ጉዞህ ላይ የሰው ልጆችን ጌታ ማስደሰትን ብቻ ግብህ አድርግ ይህ ረዥሙ እድሜዬ ያስተማረኝ ትምህርት ነው ይህንም ላስተምርህ ፈልጌ ነው ጉዞ እንድንወጣ ያደረኩት በል አሁን ጓዛችን ሰብስብና ወደ መንደራችን እናቅና አሉት _ አዎ ወደ ስኬት ስታቀና ሁሉንም ማስደሰት እንደማትችል ተረዳ አንተ ልብ ማለት ያለብህ የያዝከው መንገድ የሰው ልጆችን ፈጣሪ የሚስደስት መሆኑን ብቻ ነው የስኬትን ቁልፍ በእርግጥ አላውቅም እኔ የማውቀው የውድቀት ቁልፍ ሁሉንም ለማስደሰት መጣር እንደሆን ነው ማለታቸው ቢል ኮዝቢ ለዚህ ነው ስለዚህ በጉዞህ ላይ የአላህን ውዴታ ብቻ ተቅጣጭ በዙሪያ ያሉ ሰዎች ለሚያቀርቡት ትችት ጀሮ አትስጥ የያዝከው ጎዳና ሰብዓዊ መለኮታዊ እስከሆነ ድረስ ጉዞህን ወደፊት ቀጥል _ የሕይወት ግብህን ቅረጽ ከተሰኘው መጽሐፍ የተቀነጨበ ከገጽ 211213 ዝግጅት ኡስታዝ ያሲን ኑሩ ምስል Fables of Aesop goferebooks